text: Råd til kronisk syge: Hold jer i form
  18 februar 2013 kl. 14.57
  Mennesker med kol kan få et længere og bedre liv, hvis de holder sig i form, viser studier.
  Der hostes, hakkes og motioneres. På Tavlhøjcenteret i Taulov ved Fredericia mødes kol-patienter to gange om ugen til fælles motion.
  Har man kol er ens lungekapacitet stærkt nedsat.
  Kol er en kronisk sygdom og kan ikke helbredes.
  Men kol-patienterne i Fredericia har opdaget, at de får det bedre, når de dyrker motion.
  Det er bekræftet af studier, at kol-patienter er mindre syge og har færre indlæggelser, hvis de dyrker motion.
  